open-index/open-wikipedia-markdown huggingface dataset:
Sobrarbe

[thumb|[Sobrarberen kokapena Aragoiren barruan (urdinez)]]

**Sobrarbe** Aragoiko (Espainia) eskualde mugakidea da, Huescako probintziaren iparraldean dagoena Frantziaren ondoan hain zuzen ere, Pirinioetan bete-betean.

Biello Sobrarbe, Solana de Burgasé, Ribera de Fiscal eta Tierra de Buxo zonaldeak barne hartzen ditu.

Ainsa-Sobrarbe eta Boltaña dira hiriburuak, eta guztira 19 udalerri daude. 2.202,7 km²-ko azalera du eta 2005ean ia 7.000 pertsona bizi ziren bertan.

## Geografia 
### Mugakideak 
Iparraldean Pirinio Garaiak (Okzitania/Frantzia), hegoaldean Somontano de Barbastro, ekialdean Ribagortza eta mendebaldean Alto Gallego eskualde mugakide ditu.

### Ingurune naturala 
Hiru natura parke barne hartzen ditu eskualde honek: Ordesa eta Perdidoko Parke Nazionala, Guarako Mendilerroa eta Arroilen Natura Parkea eta Posets-Maladetakoa. Erdialdeko Pirinioko hirugarren tontorrik altuena hemen kokatuta dago: Monte Perdido (3.355 m) alegia. Beste tontor ezagunak Soum de Ramond edo Pico Añisclo (3.254 m), Bachimala edo Punta Schrader (3.177 m) eta Taillon (3.144 m) dira.

Chistau, Ara, Zinca, Puertolas, Bió eta Brotoko ibarrek osatzen dute zonaldea.

## Udalerriak 
thumb|450px|Sobrarbeko udalerriak.

2005eko datuen arabera horrela zeuden eskualdeko udalerriak biztanle kopuruari dagokienez ordenaturik eta aragoierazko izenak erabilita:

# '''L'Aínsa-Sobrarbe''': 1.826 biztanle.
# Boltanya: 917 biz.
# A Fueva: 614 biz.
# Broto: 528 biz.
# Bielsa: 499 biz.
# Plan: 319 biz.
# Torla: 318 biz.
# A Espunya: 276 biz.
# Fiscal: 272 biz.
# Tella-Sin: 272 biz.
# Puértolas: 230 biz.
# Fanlo: 171 biz.
# A Buerda: 171 biz.
# Chistén: 160 biz.
# O Pueyo d'Araguás: 160 biz.
# Sant Chuan de Plan: 149 biz.
# L'Abizanda: 128 biz.
# Barcabo: 104 biz.
# Palo: 37 biz.

## Aragoiera 
Eskualdean erdialdeko (Bielsa) eta ekialdeko (Chistauko ibarra eta A Fueva) aragoierazko hiztunak bizi dira, gaztelera hizkuntza nagusia baldin bada ere. Aldizkariei dagokienez, aipatzekoak dira "El Gurrión" (A Buerda) eta "Monte Perdido" (Sobrarbe).

## Historia 
Sobrarbe "*Marca Hispanica*" izeneko frankoen eskualdeko konderria izan zen, 724 eta 1045 urteen artean izan zena Aragoiko Erresuma sortu arte. Aragoiko erresumako jatorrizko konderrietako bat izan zen, eta Aragoiko erregeek, Sobrarbe euren jatorri mitikoa bilakatu zuten.
 
## Kanpo estekak 
*  Sobrarbe eskualdeko webgune ofiziala.
*  Posets-Maladetako Parkea.
Portvendres

thumb|ezkerrera|Portvendres
[thumb|300px|eskuinera|Port-de Vendres [Obelisk.]]
**Portvendres** (frantsesez *Port-Vendres*) Ipar Katalan Herriakko Rosselló eskualdeko udalerria da, administrazioz Frantziako Ekialdeko Pirinioak departamenduan dagoena.

## Biztanleen bilakaera 
## Kanpo estekak
Proventza-Alpeak-Kosta Urdina

**Proventza-Alpeak-Kosta Urdina** (, , ) Frantziako eskualdea da, Okzitaniako lurraldea ere dena.

Mugakide hauexek ditu: iparraldean Auvernia-Rodano-Alpeak, mendebaldean Okzitania, ekialdean Piemonteko eskualdea (Italia) eta hegoaldean Mediterraneo itsasoa (eta Monako).

Marseilla da eskualdeko hiriburu eta hiri nagusia biztanleei dagokienez. Niza eta Toulon bigarren eta hirugarren hiri handienak dira, hurrenez hurren.

Sei departamendu ditu eskualdeak: Proventza Garaiko Alpeak, Alpe Garaiak, Itsas Alpeak, Rodanoren Ahoak, Var eta Vaucluse.

Alpe mendialdearen hegoaldeko mendiek hartzen dute Proventza-Alpeak-Kosta Urdina lurraldeko parte handiena, eta orografiak behera egiten du hegoaldera jo ahala. Côte d'Azur izena ematen zaio hego-ekialdeko kostaldeari. Comtat, Crau eta Camargueko ordokiak daude mendebalean. Rodano ibaiak, beraren adarrak (Drôme, Ouvèze, Nesque, Coulon, Durance), Argens, Var eta Vesubio ibaiak igarotzen dira handik.

Klima mediterraneokoa da hegoaldean eta ekialdean, eta Alpe aldekoa, berriz, iparraldean. Biztanle gehienak kostaldean eta Rhône ibaiaren ertzetan bizi dira. Hirietan bizi da biztanleen % 80. Nekazaritza (mahatsa, olibondoak, garia, garagarra), industria (petrolio findegiak, industria petrokimikoa, hegazkingintza) eta, batez ere, turismoa ekonomi jarduera nagusiak dira.

## Erreferentziak 
## Ikus, gainera 
* Proventza
* Alpeak
* Kosta Urdina

## Kanpo estekak
Beistegui Hermanos

koa. Argazkiaren ifrentzuan: "18 de julio de 1935. Primero Elorrio-Bilbao"]]

thumb|BH bizikeltak
**Beistegi Hermanos** edo **BH** Eibarren (Gipuzkoa) sortu zen lantegia da. Gaur egun egoitza eta lantegi nagusia Gasteizen daude.

## Historia 
1909. urtean, Juan Beistegui eta Cosme Beisteguik **Beistegui Hermanos** deitutako pistolagintzarako lantegia sortu zuten Eibarren. Mauser erako pistolak egiten zituzten eta lehenengo urteetan enpresa txikia bazen ere, handitzen joan zen. 1913an lau langile zituzten, baina 1916an 40 langile izatera pasa ziren. Lehenengo Mundu Gerra bukatu zenean, 1919an, krisia izan zuten sektorean eta 20 langile izatera pasa ziren.

1923an, enpresak bizikleta-koadroak egiten hasi zen beste produktuekin batera.

1929an, lantegiak armagintza utzi eta bizikletagintzarekin bakarrik jarraitu zuen. Ondoren, lantegiak  txirrindularitza taldea sortu zuen euren bizikletak jakitera emateko.

1955ean motozikletak egiten hasi ziren eta 1959an, Gasteizera aldatu zuten lantegia. 1960ko hamarkadan bizikleta osoak egitera pasa ziren.

1990ko hamarkadako lehenengo urteetan Peugeot enpresako txirrindularitza atala erosi eta *Ciclo Europe* marka sortu zuten. Hamarkada horretako bigarren erdialdean Espainia eta Portugaleko merkatuan kontzentratu zen, baina geroago Europako merkatura bueltatu zen berriro.

Gaur egun, Ciclo Europe enpresa barruan dago, Peugeot, BCH eta Gitaneren arteko enpresa-partzuergoan.

2006tik aurrera, Arabako lantegia murrizten joan zen eta 2010eko amaieran lantegia itxi zuten. Enpresak ia 500 langile zituen eta 200.000 bizikleta ekoizten zituen urtean. Horietako erdiak Europako merkatuan saltzen zituen.

Gaur egun, produkzioa Portugaleko eta Txinako lantegietan egiten da.

2012tik, Burgos-BH talde profesionala dauka. 2012 baino lehen taldeko bizikleten hornitzailea zen.

## Erreferentziak 
## Ikus gainera 
* Orbea
* G.A.C.

## Kanpo estekak 
* BH Bikes-en webgunea.
BH

**BH** edo **Bh** hurrengo gauzak izan daitezke:

# **Bohrio** elementu kimikoa (Bh).
# **Beistegui Hermanos** bizikletak (BH).
Loirerria

**Loirerria** () Frantzia mendebaldeko eskualdea da, kostaldekoa. Prefektura Nantesen dago. Bretainiako lurra da berez eta historia berezia duten lurraldeak (Vendée-Poitou, Anjou, Maine) bildu dira, Nantes aldearekin batean, lurralde honetan. Hiri nagusiak: Saint-Nazaire, Laval, Le Mans, Angers, Cholet, Saumur eta La Roche-sur-Yon.

## Geografia 
### Eskualde mugakideak 
Iparraldean Normandia Beherea, hegoaldean Poitou-Charentes, ekialdean Erdialdea eta mendebaldean Bretainia eta Ozeano Atlantikoa mugakide ditu.

### Departamenduak 
Loira Atlantikoa (44), Maine eta Loira (49), Mayenne (53), Sarthe (72) eta Vendée (85) departamenduek osatzen dute.

### Orografia eta klima 
Lurralde apala da oro har; Normandia Behereko mendi muinoak daude iparraldean (Avaloirs, 417 m, eta Les Coëvrons, 357 m, mendialdeak Mayenneko iparraldean) eta Bretainiako ekialdeko ordokiak erdialdean eta hegoaldean. Basoa eta belardiak dira nagusi Loire ibaiaren bazterretan, eta lur hareatsua itsasaldean, Vendée aldean bereziki. Klima gozoa da bertakoa: udaberriak goiztiarrak dira eta udazkenak luze argiak. Hezetasun maila handia den arren, ez du euri asko egiten: 800–900&nbsp;mm iparraldeko mendialdeetan eta 550&nbsp;mm erdialdeko ordokietan.

## Ekonomia 
Nekazaritza arloak garrantzi handia du. Nekazaritzaren % 70 abere hazkuntzak hartzen du (behi azienda eta esnea), laboregintzak %8 baizik ez; bertako barazkiak eta ardoak *(muscadet, anjou)* oso aintzat hartuak dira. Arrantza garrantzitsua da Saint-Nazaire aldean, Les Sables-d'Olonne eta uharteetan (Noirmoutier eta Yeu-ko uharteak). Ekonomia alorreko lanpostuen %35 industriaren ingurukoak dira: janari industria (barazki kontserbak, haragia, esnekiak), mekanika industria, ontziolak, automobilgintza, kimika industria. Lau industria hiri nagusi daude: Le Mans, Angers, Nantes eta Saint-Nazaire. Apalagoak dira Laval, Saumur eta La-Roche-sur-Yon hirietako industrialdeak. Cholet aldean lihoaren industria zabaldu da bereziki. Kostaldean turismoak hazkunde berezia izan du.

## Pertsonaia ezagunak 
* Jules Verne (1828-1905), idazlea.
* François Fillon (1954-), politikaria.

## Erreferentziak 
## Kanpo estekak 
* Loirerriko webgune ofiziala
Nord-Pas-de-Calais

**Nord-Pas-de-Calais** (nederlanderaz *Noord-Nauw van Calais*) Frantzia iparraldeko kostaldeko eskualdea zen, ipar-ekialdean Valonia (Belgika) mugakide duena, hegoaldean Pikardiako lurraldea eta ipar-mendebaldean Mantxako kanala (Ipar itsasoa). 2016 urtetik Frantzia Garaia eskualdeko zati da.

Nord (59) eta Pas-de-Calais (62) departamenduek osatzen dute. Hiri nagusiena Lille da.

## Udalerri nagusiak 
[thumb|[Lille, Nord-Pas-de-Calaisko hiri handiena]]

2010eko datuei dagokienez, haurk dira eskualdeko udalerririk populatuenak, beti ere 30.000 biztanletik gora dituztenak:

# **Lille** (hiriburua): 227.533 biztanle.
# Roubaix: 94.186 bizt.
# Tourcoing: 92.018 bizt.
# Dunkerque: 91.386 bizt.
# Calais: 72.915 bizt.
# Villeneuve d'Ascq: 62.681 bizt.
# Valenciennes: 43.471 bizt.
# Boulogne-sur-Mer: 42.680 bizt.
# Douai: 41.915 bizt.
# Wattrelos: 41.538 bizt.
# Arras: 41.322 bizt.
# Marcq-en-Barœul: 39.591 bizt.
# Lens: 36.492 bizt.
# Cambrai: 32.770 bizt.
# Liévin: 31.790 bizt.
# Maubeuge: 31 103 bizt.

## Hizkuntzak 
Hizkuntza ofizial bakarra frantsesa da, baina pikardiera eta flandriera ere mintzatzen dira.

## Pertsonaia ospetsuak 
* Jean van Reyn (1610-1650), margolaria
* Jean Bart (1650-1702), korsarioa
* Louis Faidherbe (1818-1889), militarra Senegalen.
* Henri Matisse (1869-1954), margolaria.
* Charles de Gaulle (1890-1970), militar eta Frantziako presidentea.
* Marcel Lefebvre (1905-1991), artzapezpikua.
* Pierre Pflimlin (1907-2000), Frantziako lehen ministroa.
* Viviane Romance (1912-1991), aktorea.
* Georges Delerue (1925-1992), musikagilea.
* Brigitte Fossey (1946-), aktorea.
* Brigitte Lahaie (1955-), aktorea.

## Kanpo estekak 
* Nord-Pas-de-Calais webgune ofiziala
Pikardia

**Pikardia** (frantsesez eta pikardieraz *Picardie*) Frantzia erdi-mendebaldeko eskualdea zen. 2016 urtetik Frantzia Garaia eskualdeko zati da.

Aisne (02), Oise (60) eta Somme (80) departamenduek osatzen dute. Prefektura Amiens hirian dago.

## Erreferentziak 
## Kanpo estekak 
*  Pikardiako webgune ofiziala
Airbus A318

**Airbus A318**a Airbusek eraikitako bidaiari hegazkina da. A320 familiaren kide txikiena denez *"Mini-Airbus"* ezizenez ere ezagutzen da.

Hegazkinak 109 bidaiarientzako edukiera du (2 klasedun banaketan). Lehen Boeing 737ak eta Douglas DC-9 hegazkinak ordezkatzeko erabili zen, nahiz eta horrez gain Boeing 737-600aren lehiakide ere baden.

A318a aireratzean eraman dezakeen gehienezko pisua (MTOW) desberdinetan dago eskuragarri 59 tonetatik 68 tona artean. MTOW txikiagoak hegazkina aireportu txikietan erabiltzeko erraztasunak ematen ditu eta MTOW handiagoak A320 familiako beste hegazkinekin osagarri izatea ahalbidetzen du. Horrez gain, hegazkinean pisu gutxiagok helmen handiagoa ematen dio A318ari (A320ak baino %10 gehiago) eta A320ak egin ahal ez ditzakeen hegaldi batzuk (Londres-Jerusalem adibidez) egitea aukera ematen du. Hala ere, aire konpainiek hiri ertainen arteko hegaldi motz eta dentsitate baxuetarako erabiltzen dituzte.

Hegazkina diseinatzeko garaian zenbait arazo egon ziren. Alde batetik, 2001ko Irailaren 11ko atentatuek hegazkin eskarien murriztea ekarri zuen eta beste alde batetik Pratt & Whitney motoreek arazoak eman zituen erregai-kontsumo aldetik. Hasiera batean zenbait airelineek A318 aldeko apustua egin zutela bazirudien arren, egindako eskari asko ezeztatu egin ziren eta orain 4 dira erabiltzaile nagusiak: Air France, Frontier Airlines, America West Airlines eta Mexicana de Aviacion.

### A318 Elite 
2005eko Azaroaren 10ean Airbusek A318 Eliteren eraikuntza ezagutarazi zuen. Airbus A318 Elite helmen ertaineko hegaldietarako (4.000 Milia nautiko gehienez) pentsatuta dago. CFM motorrak erabiltzen ditu eta barne antolaketaren arabera, bere edukiera 14 eta 18 bidaiarien artean dago.

## Ikus, gainera 
* Airbus A320
* Airbus A319
* Airbus A321

## Kanpo estekak 
 Airbus A318ari buruzko informazioa Airbusen webgune ofizialean
 Airbus A318ari buruzko informazioa Airliners.net-en
Erreal (argipena)

**Erreal** hitzak hainbat adiera ditu:

## Diruak 
* Espainiako erreala, Brasilen zirkulazioan dagoen dibisa.
* Lehen erreal brasildarra, Brasilen zirkulazioan zegoen dibisa.

## Real Sociedad futbol taldearekin zerikusia dutenak 
* Erreala, Donostiako eta Gipuzkoako futbol talde nagusia.
* Errealeko entrenatzaileen zerrenda.
* Errealeko futbolarien zerrenda.
* Errealaren historia.
* Errealaren ibilbidea Europan.
* Errealeko presidenteen zerrenda.

## Bestelakoak 
* Denbora erreal, erabilera anitz dituen lokuzioa da
* Erreal, errealitateari erreferentzia egiten diona.
* Erreal, errege-erreginei dagokiena.
* Zenbaki erreal, matematiketan zenbaki multzo jakin bati ematen zaion izena.
* Zuzen erreal, zenbaki errealen multzoaren adierazpen geometrikoa.

*

## Ikus, gainera 
* Rial (argipena)
* Riel (argipena)
* Riyal (argipena)

## Erreferentziak 
## Kanpo estekak
Koichiro Matsuura

**Koichiro Matsuura** (Tokio, 1937ko irailaren 29a - ) japoniar diplomatikoa da. Besteak beste UNESCO erakundeko presidentea izan zen 1999tik 2009 arte. Matsuurak Federico Mayor Zaragoza ordezkatu zuen, eta kargua utzi zuenetik Irina Bokova bere ordez aritzen da.
Alsaziera

thumb|265px|Alsazieraren kokapena, alemanikera hizkuntza-taldearen barnean.

**Alsaziera** (*alsacien*, frantsesez; *Elsàssisch* zein *Elsässisch*, alsazieraz; *Elsässisch*, alemanez) Alsazian (Frantzia) mintzatzen den germaniar hizkuntza bat da. Zehazki, alsaziera alemanikeraren aldaera-multzo bati emandako izena da. Alsazia Frantziaren eta Alemaniaren parte izan da, garaiaren arabera.

Aleman estandarraren hiztunentzat ez da ulerterraza: Suitzako Basileako alemanarekin eta suabierarekin lotuta dago. *Alemannisch* edo alemanikeraren aldaera da eta goi-alemanaren parte da. Hala ere, alsazierak frantsesaren eragin nabaria du.

Alsazierazko hiztun askok aleman estandarrez idazten dute, nahiz eta leku izenak normalean alsazierazko forma bereziaz ematen diren (esaterako, *Strossburi*, Estrasburgo esan nahi duena).

## Adibideak 
## Ikus, gainera 
* Alemana
* Europako hizkuntza gutxituak

## Kanpo estekak 
*  Alsazieraren historia
Ronaldo

**Ronaldo Luiz Nazário de Lima** (Itaguaí, Rio de Janeiro, Brasil, 1976ko irailaren 22), futbol arloan **Ronaldo** deitua, futbolari profesional ohia da, munduko aurrelari onenetakoa izana. Sortzez brasildarra, Espainiako hiritartasuna ere badu. Baloia oinetan zeramala zuen abiadurarengatik,  goitizena eman zioten. Horrezaz gainera, golak sartzeko sen aparta zuen, atezainaren aurrean inoiz urduritasuna edo ezbaiak erakutsi gabe. Arrakasta andana lortu zuen bere ibilbidean zehar. 1994ko eta 2002ko Munduko Futbol Txapelketak irabazi zituen Brasilgo selekzioarekin, eta 1998koan finalera iritsi zen. FIFAko Urteko Munduko Futbolariaren Saria hirutan eman diote: 1996an, 1997an eta 2002an.

## Ibilbidea 
* 1990-1991 Social Ramos Club
* 1991-1993 São Cristóvão de Futebol e Regatas
* 1993-1994 Cruzeiro Belo Horizonte
* 1994-1995 PSV Eindhoven
* 1996-1997 FC Barcelona
* 1997-2002 Inter Milan
* 2002-2007 Real Madrid
* 2007-2008 AC Milan
* 2009-2011 Corinthians

## Erreferentziak 
* 
* 
* 
* 
* 

## Ikus, gainera 
* FIFA 100

## Kanpo estekak 
* Ronaldo Video
* Ronaldo tribute site
Morse

**Morse** hitza soilik ez da oso zehatza:
# Morse kodea, informazioa bidaltzeko metodoa.
# Samuel Morse, asmatzaile estatubatuarra.
Urteko Munduko Futbolariaren Saria

**Urteko Munduko Futbolariaren Saria** ustezko munduko futbolaririk hoberenari FIFAk ematen dion saria da. Nazioarteko selekzioetako entrenatzaileek nahiz kapitainek hautatzen dute. Bakoitzak hiru boto dauzka, bost, hiru eta puntu batekoa. Punto horien arabera erabakitzen da irabazleen ordena. 1991n hasi zen banatzen gizonezkoengan eta 2001ean emakumezkoengan eta 2009an izan zuen azken ekitaldia, izan ere *France Football* aldizkariak ematen zuen Urrezko Baloia sariarekin bat egin eta FIFA Urrezko Baloia ematen hasi baitziren 2010an.

Irabazlerik gazteena Ronaldo da, 1996an 20 urte zituela jaso zuen-eta. Ronaldo eta Zinedine Zidane dira hiru aldiz irabazi duten bakarrak. Bozka sistema dela eta, kritika ugari jaso behar izan duen FIFAk. Horretaz gain, Europan jokatzen ez duen futbolariari saria inoiz ez emateak ere kritikak eragin ditu, nahiz eta hiru kontinenteetako jokalariek irabazi duten.

## Gizonezko irabazleen zerrenda 
* FIFA World Germany 2006 Cup Ticket

## Garaipenak 
### Jokalarika 
### Herrialdeka 
## Ikus, gainera 
* FIFA Urrezko Baloia
* Urrezko Baloia

## Kanpo estekak
Laga

**Laga** Bizkaiko hondartza da, Ibarrangeluko udalerrian kokatua.
[thumb|right|300px|Laga [Ogoñotik ikusita.]]
## Ezaugarriak 
Ibarrangelura doan BI-3234 errepidearen parean dago. Malda bat jaitsi orduko dago hondartza. Hondartza erdi-basatia, eraikuntza gutxi batzuk baino ez daude hondartzatik gertu. Babesturiko duna multzoa ageri da hondartzan. Horrez gain, hondartzaren mendebaldean, pinudi talde bat ageri da. Guztira 574 metroko zabalera dauka. Itsasbehera denean, 138.499 m2-ko azalera dauka eta 42.499 m2-ko azalera itsasgora denean.

Arriskugarritasun ertaina dauka, eta uraren kalitatea oso ona da. Hondartzara joaten den batez besteko jende kopurua handia da. Gernikako herrira doan Bizkaibus zerbitzua dago ekainetik irailera. Abuztuko egunik jendetsuenetan, batez ere larunbat eta igandetan, kotxe ilarak Laga hondartzatik Lastarri auzoraino heltzen dira, hondartzatik kilometro batera.

### Hondartza eta dunak berreskuratzeko proiektua 
1990eko hamarkadaren amaieran, Lagako dunen babeserako neurriak hartu ziren. Hartutako neurrien artean, dunen hesitzea eta autoentzako aparkalekua mugatzea izan ziren.

Etorkizunari begira, eta hondartzaren jabetza Espainiar estatuko ingurumen eta kosta sailarena denez, gaur egun hondartzaren aurrealdean dauden jatetxe eta eraikinen eraistearen proiektua onartu da. Horrela, jatetxe, sorosle etxe eta gaur egun sakabanatutako eraikin guztiak, erabilera anitzeko eraikuntza batean batuko dira.

## Jakingarriak 
Hondartza honetan ere, ondoan dagoen Laidan bezala, dunak berreskuratzeko proiektu bat egin da. Kasu honetan, dunak dauden tokiak babestu eta jendea hauetara ez sartzeko gomendatzera mugatu da.

Espainiako Ingurumen Ministerioak dunak eta hondartza orokorrean hobetzeko proiektu bat martxan jartzeko asmoa dauka hurrengo hilabeteetan. Horrez gain, oraindik zehaztu gabeko proiektu baten arabera, Ibarrangeluko erdigunetik Lagako hondartza batuko dituen pasealeku bat eraikiko da ondorengo urteetan.

## Ekologisten protestak 
2024an eta 2025ean hondartzan lan batzuk egin ziren eta horien aurrean talde ekologistek protestatu zuten. Lagaren Aldeko Herri Plataformak Ibarrangeluko hondartzako duna suntsitu zutela salatu zuen. Azaroan Ibarrangelun dagoen Lagako hondartza garbitzeko lanak hasi ziren eta bertako bizilagunek desadostasuna adierazi zuten eta mobilizazioa egin zuten. Zehazki, dunaren hegala hondeamakina batekin bota zutela jakinarazi zuen plataformak. «Egindako kaltea ezin da konpondu», deitoratu zuten. Ziotenez, hegal horretan babestutako landaredia izan da, hainbat urtetan zehar hazi dena, haizearen eraginez eta era natural batean sortutakoa.

## Erreferentziak 
## Ikus, gainera 
* Ogoño lurmuturra

## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Laida

**Laida** Bizkaiko hondartza da, Ibarrangeluko udalerriko izen bereko auzoan kokatua.

## Ezaugarriak 
Ibarrangelura doan  **&nbsp;BI-3234&nbsp;** errepidearen parean dago. Mundakako itsasadarraren eskuinaldean, bokalaren ondoan. Dunek osaturiko hondartza, bi gune desberdintzen dira, barrualdeko gunean, olatuak txikiak dira, eta itsasadar barneko korronteak dira nagusi, eta kanpoaldeko gunean olatuak dira nagusi. Guztira 812 metroko zabalera dauka. Itsasbehera denean, 59.190 m2-ko azalera dauka eta 38.189 m2-ko azalera itsasgora denean. Itsasbehera denean, Euskal Herriko hondartzarik zabalenetakoa da.

Arriskugarritasun ertaina dauka, arriskugarritasun hori nabarmena da itsasgora izaten denean, izan ere, marea oso azkar jaisten da baina baita oso arin igo ere. Uraren kalitatea ona da, azken urteetan osasunbidearen alorrean eginiko obrek itsasadarraren uren egoera hobetu dute. Uraren egoera betiere hobea da itsasoko gunean, itsasadar barruko gunean baino. Hondartzara joaten den batez besteko jende kopurua handia da. Gernikako herrira doan Bizkaibus zerbitzua dago ekainetik irailera, ordu erdiro ateratzen dira autobusak Gernikako geltokitik Ibarrangelu edo Elantxobe helmuga dutela, Laida eta Lagako hondartzak zeharkatuz.

Hondartzaren azalera asko handitu da azken hamarkadan. Muruetako ontzioletan eginiko itsasontziak itsasoratzeko itsasadarrari egiten zaizkion dragaketek hare asko pilatu dute Laidan.

## Jakingarriak 
Mundaka eta Toñako hondartza batzen dituen ferry zerbitzua dago udan. Zerbitzu hau, eguraldi ona dagoen egunetan bakarrik egoten da eskuragarri. Barkua hondartzaren hego-mendebaldeko gunean hartzen da, dena dela, mareen araberakoa izaten da. Horrez gain, kanoen alokairua posiblea da, itsasadarretik barrena ibili eta Urdaibaiko pasaiaz gozatu ahal izateko.

1940ko hamarkadan, ekaitz handi batek hondartzak zituen duna naturalak desegin egin zituen. 2000. urtetik aurrera, Bizkaiko Foru Aldundiak, eta Europar erakundeek lagunduriko proiektu baten bitartez, dunak berreskuratzen joan da, gaur egungo egoerara ailegatuz. Proiektu honek kritika ugari jasan ditu, izan ere, dunen berreskuratzearekin batera, eta hondartzaren zabalera handitu den heinean, Mundakako ezker olatu famatuari eragin zitzaion. Dena den, natura pixkanaka bere onera etorri da eta gaur egun ezker olatua erabat berreskuratu dela esan liteke.

Hondartzaren ondoan kanpin bat dago Arketako Kanpinga, Ibarrangelu eta Gautegiz-Arteaga udalerrien mugan kokatua. Kanpina eta hondartza batzen dituen paseo bat eraiki berri da orain dela urte gutxi.

## Dunetako landaredia 
## Ikus, gainera 
* Antzorape
* Laga

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Areatzatxu

**Areatzatxu** edo **Aritzatxu** Bermeoko hondartza da.

## Ezaugarriak 
Bermeotik Bakiorantz doan errepidearen ondoan, hilerriaren eta institutuaren artean dagoen bidexka batetik heltzen da hondartzara.

Hilerritik 300 bat metrora dago eta institutu berriaren atzean dago. Hondarra eta haitzak dituen hondartza da, guztira 75 metro zabal. Itsasbehera denean 4.500 km² ditu; eta 1.875 km², itsasgora denean. Leku paregabea da udaberri eta uda partean eguzkiaz gozatzeko eta bertako uretan bainatzeko 21-24&nbsp;°C artean egoten baita eta neguan 12&nbsp;°C-ko tenperatura minimoa du.

Arrisku txikikoa da, eta ur kalitate onekoa. Urpekaritzan aritzeko egokia. Hondartzara, batez beste, jende kopuru handia biltzen da; bereziki uda partean.

2011. urtean Bizkaiko hondartzetatik erabiltzaileen nota altuena lortu duen hondartza izan da, 4,6ko nota lortuz eta gehienezko nota 5 izanez. Balorazio horretan zerbitzuak eta uraren kalitatea hartu dira kontuan, besteak beste.

## Argazkiak 

Fitxategi: Aritzatxu Beach1.jpg
Fitxategi: AritzatxuBeach.jpg
Fitxategi:Aritzatxu Beach (Bermeo).jpg|Areatzatxu hondartza
Fitxategi:Bermeo aritzatxu beach way.jpg|Areatzatxu hondartzarako bidea

## Ikus, gainera 
* Arribolak

## Erreferentziak 
## Kanpo estekak 
*  Hondartzari buruzko informazioa, Bizkaiko Foru Aldundiaren webgunean.
Laidatxu

**Laidatxu** Bizkaiko hondartza bat da, Mundakako udalerrikoa.

## Ezaugarriak 
Mundakako herriaren erdialdean dago, Sukarrietarantz doan errepideko zubiaren azpian. Ur korronteetatik babestuta dagoen kala txikia da; hala ere, itsasbehera denean, Mundakako itsasadarreko korronteek arriskua dakarte. Guztira 55 metroko zabalera dauka. Itsasbehera denean, 5.600 metro koadroko azalera dauka; eta 1.800ekoa, itsasgora denean.

Arriskugarritasun ertaina dauka, eta uraren kalitatea ere ertaina da. Hondartzara joaten den batez besteko jende kopurua handia da. Surfa praktikatzeko oso egokia, Mundakako ezker olatu famatua hartzeko surflari ugari etortzen da urtero.

## Jakingarriak 
Txatxarramendi uhartea eta Laidako hondartza batzen dituen ferry zerbitzua dago udan. Zerbitzu hau, eguraldi ona dagoen egunetan bakarrik egoten da eskuragarri. Barkua Txorrokopuntan hartzen da.

## Erreferentziak 
## Kanpo estekak 
*  Hondartzari buruzko informazioa, Bizkaiko Foru Aldundiaren webgunean.
Ogella

**Ogella** Bizkaiko hondartza da, Ispasterreko udalerrian kokatutakoa. Hondartzak harriak eta harea dauzka, itsasaldien arabera.

## Ezaugarriak 
Hondartzak 175 metro neurtzen ditu luzetara. Itsasbehera denean 13.125 metro karratuko azalera dauka, eta itsasgora denean aldiz 8.250 metro karratuko azalera.

## Jakingarriak 
1970eko hamarkadan Ogellako hondartzan Ispasterko zentral nuklearra eraiki nahi izan zuen Iberduero enpresak.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
*  Ogellako hondartzari buruzko informazioa Ispasterko udalaren webgunean.
La Arena

**La Arena** Bizkaiko hondartza bat da. Muskizko Pobeña eta Zierbenako Arena auzoen artean dago. Hondartzak 966 metro neurtzen ditu luzetara. Itsasbehera denean 343.382 metro karratuko azalera dauka, eta itsasgora denean aldiz 86.382 metro karratuko azalera. Petronor enpresaren instalazioak gertu ditu.

Aipatzekoa da hondartzaren atzean eta Barbadun ibaiaren ertzean dauden dunak, zeintzuek 10,4&nbsp;ha azalera betetzen baitute, eta, gaur egun, Euskal Herrian egoera erdi naturalean dagoen duna azalera handiena baita. Metaketa eoliko horri asko eragin zioten sarbide gisa egindako bideek eta aparkalekuak, baina, gerora, asko handitu da harea-ekosistema horren azalera, Bizkaiko Foru Aldundiak, Zierbena eta Muskizeko udalek eta Espainiako Gobernuak ingurumena leheneratzeko 1980ko hamarkadaz geroztik egin dituzten lanei esker.

## Irudiak 

Irudi:2009 09 26 Muskiz Pobeña Barbadun.JPG|Barbadun ibaia, Arena hondartzarekin bat egiten duen ingurunean.
Irudi:Ondarra, Muskiz (la arena).jpg|Ondarra/Arena hondartza.
Irudi:Muskiz.jpg|Ondarra/Arena hondartza.
Irudi:La Arena hondartza Muskiz.jpg|Ondarra/Arena hondartza.
Irudi:Muskizko kosta.jpg|Ondarra/Arena hondartza Bilboko portutik oso hurbil dago. Portutik irten eta lehen hondartza mendebaldera.
Irudi:Bilbao satelite.png|Ondarra/Arena hondartza Bilboko portutik oso hurbil dago. Portutik irten eta lehen hondartza mendebaldera.

## Erreferentziak 
## Ikus, gainera 
* La Arena (Zierbena)

## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
* https://www.euskaltzaindia.eus/index.php?option=com_ecoeoda&task=lekuaIkusi&Itemid=471&lang=eu&kodea=128214&mota=lekuak
* https://www.euskadi.eus/contenidos/informacion/lig/eu_def/adjuntos/094.pdf
Arrigunaga

**Arrigunaga** Getxon dagoen Bizkaiko hondartza da. Bertan hondakin industrial ugari metatu ziren harrien gainean, baina hauek kendu eta beste hondartza batzuetako harea ekarri zuten, hondartza bat eraikiz. Hainbat kai-muturrek babesten dute korronteetatik. Bere ekialdean Galea lurmuturra dago eta bere mendebaldean Bilboko itsasadarraren itsasoratzea.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Ereaga

**Ereaga** Bizkaiko hondartza bat da. Getxoko udalerrian kokatzen da. Hondartzak 882 metro neurtzen ditu luzetara. Itsasbehera denean 110.265 metro karratuko azalera dauka, eta itsasgora denean aldiz 42.665 metro koadroko azalera.

2018an Euskal Herriko kostaldean bandera urdin zuen hondartza bakarra izan zen.

## Ikus, gainera 
* Arrigunaga
* Ereagako igogailua

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Gorrondatxe

**Gorrondatxe** edo **Askorri** (alonimoa) Bizkaiko hondartza da, Getxoko Elexalden kokatua. Getxoko hondartzarik basatiena da, hondartzaren inguruan ez dagoelako ezelako eraikinik. Hondartzara iristeko bide aldats bati jarraitu beharra dago. Gorrondatxe ondoko muinoan balio ekologiko handiko pinudi bat dago.

«Askorri» hondartzaren izena izateaz gain, haren alboan, iparraldean, dagoen puntaren izena ere bada.

## Garraiobideak 
Hondartzara joateko Bilbo-Askorri autobus linea erabil daiteke, Bizkaibus linea honek 30 minutuko maiztasuna dauka.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Karraspio

**Karraspio** Bizkaiko hondartza da, Mendexako udalerrian kokatuta. Lekeitiotik bereiztuz, Lea ibaia bere mendebaldeko ertzean itsasoratzen da. Garraitz uhartea du parez pare eta itsasbeheran oinez ere joan daiteke.

Hondartzak 462 metroko zabalera dauka, itsasbehera denean 140.380 metro karratuko azalera, eta itsasgora denean 28.380 metro karratuko azalera.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Arrigorri

**Arrigorri** Bizkaiko hondartza da. Ondarroako udalerrian kokatuta dago. Hondartzak 150 metroko zabalera dauka. Azalerari dagokionez, itsasgora denean 4.125 metro karratukoa, eta itsasbehera denean 7.425 metro karratukoa da.

Herriko portuko kaietako baten babesean dago, badia konpartituz. Badia Arta punta izeneko lurmutur txikitik eta Eskilantxarri haitzetatik zabaltzen da, ondoko Saturraran hondartzarekin.

Itsas pasealeku txiki bat du, itsasoaren mailan, Saturraraneraino. Zerbitzu zabalak ditu, eta hiriko leku pribilegiatuetako bat da. Zaintza-zerbitzuak, taberna, dutxak, komunak eta jolasgunea ditu, bai hondarretan, bai hondartzako pasealekuan, baita desgaitasuna duten pertsonentzako sarbidea ere. Kalitatearen UNE 9001/2000 Ziurtagiria eta ingurumenaren 14001/2004 Ziurtagiria lortu zituen 2008, 2009 eta 2010. urteetan.

Galtzuarango hondakin-uren araztegia martxan jarri zenetik, badiako uren kalitatea nabarmen hobetu da, eta hondartzaren erdialdean hartutako laginetan kalitate ona lortu da, baita bikaina ere. Portuko kaien babeslekuan dagoenez, olatuetatik babestuta geratzen da, eta horrek hondartza oso seguru bihurtzen du. Kai horiek lagundu dute hareatza hazten, badian korronteak aldatu direlako, eta korronte horiek Saturrarango harea Arrigorrira eraman dutelako.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Kanalape

**Kanalape** Bizkaiko hondartza. Gautegiz-Arteagako udalerrian kokatzen da. Bertokoek **Solabe**

## Ezaugarriak 
Gautegiz Arteaga herriaren Kanala auzoan dagoen hondartza hau, Gernikako itsasadarraren barrualdean dago, eskuinaldean. Gautegiz-Arteaga eta Ibarrangelu batzen dituen BI-3234 errepidean, Kanala auzoko elizaren plazatik behera dagoen bide batetik heltzen da. Gernikako itsasadarreko korronteek, arriskua suposa dezakete. Guztira 370 metroko zabalera dauka. Itsasbehera denean, 106.000 m2-ko azalera dauka eta 42.000 m2-ko azalera itsasgora denean.

Arriskugarritasun ertaina dauka, eta uraren kalitatea ona da. Hondartzara joaten den batez besteko jende kopurua txikia da. Hondartza nahiko basatia eta ez oso ezaguna da. Bela, eta piraguismoa praktikatzeko egokia.

## Jakingarriak 
Itsasbehera denean, Kanalako ostra-haztegia izan zenera oinez joan daiteke.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
San Antonio hondartza

[thumb|San Antonio hondartza eta [Sandindere itsasgorako uhartea.]]

**San Antonio** Bizkaiko hondartza bat da, Busturiko udalerrian kokatua.

## Ezaugarriak 
Busturia eta Sukarrieta alboko BI-631 errepidearen alboan dago hondartza. Abiña auzora edo BBKk antolatutako udalekura daraman bidea hartu beharra dago. Gernikako itsasadar barruko ezkerraldeko hondartza, Sandindereko uhartea dago hondartzatik gertu. Itsasbehera denean, hondartza eta uhartea elkarturik geratzen dira. Ur korronteak arriskugarriak suerta litezke. Guztira 350 metroko zabalera dauka. Itsasbehera denean, 29.000 metro koadro ditu; eta itsasgora denean, 13.000 metro koadro.

Arriskugarritasun ertaina dauka, eta uraren kalitatea ere ertaina da. Hondartzara joaten den batez besteko jende kopurua handia da.

## Jakingarriak 
Hondartzaren ondoan, atsedenleku eder bat dago, eta umeentzako jolasak. Horrez gain, baseliza txiki bat ere aurki daiteke.

## Ikus, gainera 
* Toña

## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Toña

**Toña** Bizkaiko hondartza txikia da. Mundaka udalerrian kokatzen da.

## Ezaugarriak 
Busturia herriaren erdialdean kokatzen da, parke baten alboan. Gernikatik Bermeorako trenbideak geltokia dauka hondartzaren ondoan. Hondartza udal-pilotalekuaren azpian dago, Txatxarramendi uhartetik gertu. Guztira 120 metroko zabalera dauka. Itsasbehera denean, 10.200 m2-ko azalera dauka eta 3.000 m2-ko azalera itsasgora denean.

Arriskugarritasun txikia dauka, eta uraren kalitatea ertaina da. Hondartzara joaten den batez besteko jende kopurua handia da. Txatxarramendiko uhartean, parke botaniko bat dago, eta haurrentzako jolas parkea. Horrez gain, "Benidorm" deritzon zona bat dago udan jendeak eguzkia hartzeko erabiltzen duena.

## Jakingarriak 
Mundaka eta Laida hondartza batzen dituen ferry zerbitzua dago udan. Zerbitzu hau eguraldi ona dagoen egunetan bakarrik egoten da eskuragarri. Barkua Txatxarramendi uhartearen atzeko aldetik hartzen da, AZTIren laborategiaren ondoan.

## Erreferentziak 
## Kanpo estekak 
*  Hondartzari buruzko informazioa Bizkaiko Foru Aldundiaren webgunean.
Itzurun

thumb|320px|Itzurungo hondartza.

**Itzurun** Gipuzkoako hondartza da, Zumaiako udalerrian kokatzen dena. Munduko leku bakarra da bi *urrezko iltze* dituena (erreferente estratigrafikoak). Gainera, telebistan eta zineman ezaguna egin da bertan filmatu direlako *Ocho apellidos vascos* eta *Game of Thrones*.

## Ezaugarriak 
270 metroko luzera du eta batez beste 75 metroko zabalera dauka. Argazkian ikus daitekeenez marea biziak daudenean, hondartzaren azalera asko murrizten da.

### Estratotipoak 
thumb|220px|eskuinera|Selandiar estaien oinerako estratotipo globala markatzen duen plaka.
thumb|220px|eskuinera|GSSP Urrezko iltzea
Hondartzaren amildegietan, Zientzia Geologikoen Nazioarteko Batasunak bi sekzio eta puntu estratotipiko global (GSSP) ezarri ditu: Selandiarra (~61,6 milioi urte) eta Thanetiarra (59,2 milioi urte), Paleozenoko bigarren eta hirugarren estaiak hurrenez hurren. Munduko erreferente dira unitate kronoestratigrafiko hauetan eskala geologikoan.

## Iruditegia 

Irudi:Itzurun, Zumaia. Euskal Herria.jpg|Itzurun.

## Kanpo estekak 
*  Itzurungo hondartzari buruzko informazioa Eusko Jaurlaritzaren webgunean.
Normandia Garaia

**Normandia Garaia** (frantsesez *Haute-Normandie*, normandieraz *Ĥâote-Normaundie*) Frantzia ipar-mendebaldeko eskualdea zen. Eure (27) eta Itsas Sena (76) departamenduek osatzen dute. 2016 urtetik Normandia eskualdeko zati da.

Prefektura Rouen hirian dago.

12.317 km2 eta 1.737.247 biztanle zituen 1990ean. Hiriburua Erruan da. Sena eta Risle ibaiek hegoaldetik iparraldera igarotzen dute. Oso eskualde laua da; gainik garaienak 200 m besterik ez du.

Normandia Garaiko ekonomia jarduera nagusiak industria eta nekazaritza dira. Industrian, elikagaiak, autoak (Renault), kimika gaiak eta material elektrikoak egiten dira gehienbat. Garrantzirik handieneko industriaguneak Erruan eta Le Havre hirietan daude. Nekazaritzako langintza nagusia abeltzaintza da (haragitarako eta esnetarako behiak).

## Pertsonaia ezagunak 
* Raynald Denoueix (1948-), futbolaria eta entrenatzailea.

## Erreferentziak 
## Kanpo estekak 
* Normandia Garaiko webgune ofiziala
Zurriola

**Zurriola** Donostiako hiru hondartzetako bat da, Urumea ibaiaren bokalearen eta Ulia artean kokatua. 800 metro luze da. Gros auzoan dagoenez, **Groseko hondartza** ere esaten zaio.

Luzetara, hiru pasealeku ditu: Jesus Mari Leizaola pasealekua, Zurriola pasealekua eta Luis Pedro Peña Santiago pasealekua.

1994an hasitako lanek zabalkunde handia eragin zuten: Kursaala berreraiki eta Jesus Mari Leizaola pasealekuan olatu horma bat egin zuten, gaur egun 800&nbsp;m luze, hau da, *zur*a lantzen den *ola*, aspalditik bertako hondarretan *ontziola* ugari baitzegoen.

Bitxikeria gisa, Olentzeroren kanta batean agertzen da *Zurriola*, Donostian kantatzen den bertsioan, noski:
:*Olentzero, begi gorri
:*non harrapatu arrain hori?
:***Zurriola**ko* harkaitzetan
:''bart arratseko hamaiketan!

## Irudiak 

Fitxategi:Donostia. Euskal Herria..jpg|Zurriola eta Gros auzoa gauez.
Fitxategi:Zurriolako_hondartza.jpg|Zurriola hondartza Urgull aldetik.

## Erreferentziak 
## Ikus, gainera 
* Zurriola ikastola
* Zurriola pasealekua eta Zurriola hiribidea
* Zurriolako zubia

## Kanpo estekak 
* Donostiako Udalaren informazioa Zurriolari buruz
* Zurriola hondartza Done Jakue bidean
* Zurriola webcam. Ikusi nolakoak diren oraintxe Zurriolako olatuak (zuzenean eta ordu guztietan).
Gaztetape

**Gaztetape** Gipuzkoako kostako hondartza da, Getariako udalerrian kokatuta dagoena.

thumb|250px|Getariako Gaztetape hondartza

Getariako bi hondartzetako bat da, mendebaldera geratzen dena, Zumaiarako bidea hasten den lekuan. Beste hondartza Malkorbe da.

Surf egiteko aproposa da Gaztetape, itsasgora denean hondarrik bistan ez dela gera daiteke.

## Ikus, gainera 
* Malkorbe

## Kanpo estekak 
*  Hondartzari buruzko informazioa eta argazkia.
Malkorbe

**Malkorbe** Gipuzkoako kostako hondartza da, Getariako udalerrian kokatuta dagoena.

Getariako bi hondartzetako bat da hau, ekialdera geratzen dena, Zarauzko bidean. Itsasoko olatuetatik babesean geratzen da, eta familian egoteko hondartza izan ohi da ondorioz; surf egin nahi dutenek gertu dute Getariako beste hondartza, Gaztetapekoa.

## Ezaugarriak 
450 metroko luzera du eta batez beste 75 metroko zabalera dauka.

## Ikus, gainera 
* Gaztetape

## Kanpo estekak 
*  Hondartzari buruzko informazioa eta argazkia.
Laudioko Sari Nagusia

**Laudioko Sari Nagusia**, Laudiar Txirrindulari Elkarteak antolatzen duen lasterketa izan zen. 1949. urtetik ospatzen da, eta behin baino ez zuten bertan behera utzi, 1983an (uholdeak zirela eta). 2012ko otsailean, arazo ekonomiko larriak zituen eta, egiteari utzi zioten. Horrela, Arabako txirrindularitza lasterketa profesional bakarra desagertu zen.

## Ibilbidea 
Etapa bakar batean egiten dute, klasikoen antzera. Urtero antzeko ibilbidea egiten zuen Aiaraldea eta Gorbeialdea (Araba) eta Arratia-Nerbioi (Bizkaia) zeharkatuz. Azken urteetan, lehen 140 kilometroetako mendate nagusia Altube zen, eta, ondoren, Okendo eta Laudio (helmuga dagoen tokia) arteko zirkuitu bati bira batzuk ematen zizkioten, Malkuartu eta Garateko gainetatik igarotze bikoitzarekin, guztira 175 kilometro inguru eginez. Hala ere, 1999an 204 kilometroraino iritsi zen lasterketa eta urte askotan 200 km inguruan egon zen.

## Palmaresa 
## Kanpo estekak
Antilla

thumb|left|250px|Dunak eta haien landareak berreskuratzeko zonaldea.

**Antilla** Gipuzkoako hondartza bat da. Orioko udalerrian kokatuta dago, Oria ibaiaren bokalearen ondoan eta Kukuarriren, itsasoraino malda malkartsuak dituen mendiaren, babesean dago.

## Ezaugarriak 
Hondartzak 220 metroko luzera dauka eta Orioko erdigunetik 1.300 metrora dago.  1997an berriztatu zuten hareatza, eta 3.500 metro koadro ditu egun. Harearen kolorea gorrizka da eta harea larria motatakoa.

Alboan, haurrentzako jolastokia duen parke ederra, kanpina eta itsas-pasealekua daude. Horrez gain, hiru jatetxe daude hondartzaren sarreran.

Egungo hondartzaren atzealdean dunak eta bertako landareak berreskuratzeko esparruak babestu egin dira. Orokorrean, jendeak zainduak izan dira eta, ondorioz, landareak zabaltzen ari dira. Dunen ekosistema oso zigortua izan da euskal kostaldean eta gutxi dira gelditzen diten horrelako naturguneak. 

thumb|erdian|700px|Antilla hondartzaren eta Oriako itsasadarraren ikuspegia.

## Erreferentziak 
## Ikus, gainera 
* Oribartzar

## Kanpo estekak 
*  Hondartzari buruzko informazioa.
* Zuzeneko irudiak web-kameraren bidez.
Barinatxe

**Barinatxe** Bizkaiko hondartza da, Sopela eta Getxoko udalerrietan kokatua. Askotan gaztelaniazko *«la Salvaje»* izenaz ere ezaguna, urbanizatu barik dagoelako. Atzealdean 20 m-tako duna dauka, labarrean gora igotzen doana eta azken urteotan duna-landarediaz birkolonizatzen hasi dena.

Hondartza honen ezaugarri garrantzitsu bat, olatuen indarraz gain, hondartza nudista izatean datza. Ohituraz, Getxoko aldea baino ez da nudista; baina izan ere hondartza osoan zehar egoten da jendea biluzik. 752m-tako luzera du eta batez besteko 80m-tako zabalera. Itsasgora denean 61.489 m2-tako azalera du eta itsasbehera denean 198.009 m2-takoa.

## Kirola 
### *Surf*a 
Oro har, hondartza hau egokia da surf egiteko itsasgora eta tarteko itsasaldietan, eta hondoko itsasoko 1–2 m arteko olatuez.
Hondartzaren eskumako herenean hondoa flysch arrokez osatuta dago. Hemengo spot-ean (*«la triangu»* deitua) olatuak luzeak dira eta leunki urratzen dute. Bestelako aldean hondoa hareazkoa da eta olatuek beach break arruntaz urratzen dute. Gune hau egokia da surfean ikasteko.

### Lasterketa nudista 
Iraileko bigarren edo hirugarren astean egiten den ekitaldi kultural garrantzitsua da. Hondartzatik zehar korrika egiten den lasterketa bat da. Berezitasuna biluzik egiten dela da. Urtero jende askok hartzen du parte eta hainbat komunikabideetan agertzen da.

Euskal Naturista Elkarteak (ENEk) antolatzen du eta izen ofiziala «Patxi Ros saria» da.

Ibilbidea 5.000 m-takoa da nagusientzako eta laburragoa umeentzako. Sei kategoria daude parte-hartzaileen artean: Gizonezkoak, Emakumezkoak, «Beteranoak», Umeak eta elkarteko kideen artean Gizonezkoak eta Emakumezkoak. Saria sinbolo ba izaten ohi da: kategoria bakoitzeko lehenengo hirurentzako garaikur bat eta opariak parte-hartzaile guztientzako.

## Ikus, gainera 
* Nudismoa
* Sopelako lasterketa nudista

## Erreferentziak 
## Kanpo estekak 
*  Sopelako Udala
*  ENE
*  Hondartzari buruzko informazioa Bizkaiko Foru Aldundiaren webgunean.
Atxabiribil

**Atxabiribil** edo **Aspiribil** (alonimoa) Sopelako hondartza bat da. Arriatera hondartzaren eta Iturraldeostei edo Ikatzaren hondartza deitutako harrizko kala txiki baten artean dago. Herrigunetik nahiko urrun dago.

## Ezaugarriak 
Berez, Arriaterarekin batera hondartza bakarra egiten du. Baina, haitz batek bitan banatzen dituenez eta, batez ere, hainbat auzunetatik ailegatzen denez hondartza bakoitzera denboraren poderioz izen ezberdinak jaso dituzte. Atxabiribilek ekialdeko zatia (txikiagoa) osatzen du.
thumb|Arriatera (ezkerrean) eta Atxabiribil (eskubia) hondartzak banatzen dituzten haitzak.
Askotan *Sopelako hondartza* ere izaten da deitua. Sopelako harezko beste bi hondartzak, Barinatxe eta Arriatera, Larrabasterra auzotik gertuago daudelako.

Hondartza honek, askok bezala, zirkulu erdiaren forma dauka; baina alegiazko zirkulu honen erdian, uretan erdi murgildurik, Atxuri haitza dago. Haitz hau herriko ikur moduan ulertu daiteke, batez ere, hondartzara sarri joaten direnentzat. Izan ere, herriko *surf* talde zaharrenak Peña Txuri dauka izena.

## Surfa 
Hondartza honek, aipatutako beste biek ez bezala, ez dauka surf tradizio oso handia. Esan liteke Bizkaiko beste hondartza askoren aldean tradizio handia daukala. Baina herriko besteekin konparatuta oso txikia da. Hau ez da olatuen kalitate txarren eraginagatik, baizik eta bertan egoten den jendeagatik. Atxabiribilen seme-alabekin dauden gurasoak izaten dira orokorrean eta horrek *surf*a zailtzen du.

Hondartzaren formak ere ur-kirolak zailtzen ditu. Bere forma biribiltsuaren eraginagatik itsaslabarretik itsasertzera leku handia dago, itsasertza bera estua izanik. Beraz, leku hain handi batean dauden bainu-hartzaile guztiak leku estuegian hartzen dute bainua, *surf*a eta beste joko eta kirol asko zailduz.

## Iristea 
Sopelako erdigunetik hondartzara heltzeko Loroño kalea eta Atxabiribil hiribidea hartu behar ditugu.

Uda sasoian Larrabasterrako geltokitik zein Sopelako erdigunetik Sopelbus hiri-barneko autobusaren zerbitzuak eskaintzen dira hondartzara heltzeko. Hondartzako geralekuak Atxabiribil (Markesina) izena du. Bestalde, Bizkaibus hiri-arteko autobus zerbitzuko Areeta eta Armintza lotzen dituen A3451 lineak Atxabiribil Bidegurutzea izeneko geralekua dauka hondartzatik 800 metrora.

Beribilez, BI-637 errepidetik abiatuta Uribe Kostako korridorea har daiteke, eta BI-634 errepidetik Atxabiribil hondartza adierazten duen desbideratzea hartuko da.

Hondartza ondoan aparkalekua eta heliportua daude.

## Erreferentziak 
## Ikus, gainera 
* Arriatera

## Kanpo estekak 
*  Arriatera-Atxabiribil hondartzei buruzko informazioa Bizkaiko Foru Aldundiaren webgunean.
Normandia Beherea

**Normandia Beherea** (frantsesez *Basse-Normandie*, normandieraz *Basse-Normaundie*) Frantzia ipar-mendebaldeko eskualdea zen. Calvados (14), Manche (50) eta Orne (61) departamenduek osatzen dute. 2016 urtetik Normandia eskualdeko zati da.

Hiri nagusiena Caen da.

## Kanpo estekak 
* Normandia Behereko webgune ofiziala
Rafael Ladrón de Guevara

**Rafael Ladrón de Guevara Ortiz de Urbina** (Gasteiz, Araba, 1952ko urriaren 3a) txirrindulari profesional ohia da. Olinpiar Jokoetan hartu zuen parte 1976an, besteak beste.

Erdoña (Donemiliaga, Araba) herriari lotuta egon da txikitatik, han bizi izan baitzen.

## Kirol lorpenak 
Guztira, 7 garaipen lortu zituen profesionaletan.

## Emaitzak lasterketa nagusietan 
## Taldeak 
* KAS (1977 &ndash; 1979)
* ZOR-VERECO (1980)
* Kelme (1981)
* Reynolds (1982 &ndash; 1983)

## Erreferentziak 
## Kanpo estekak 
*
Ondartzape

Bizkaiko hondartza. Mundakako udalerrian kokatzen da.

## Ezaugarriak 
Mundakatik Bermeora doan errepidean dagoen gasolindegi ondoan dagoen bide batetik heltzen da hondartza hontara. 300 metroko jaitsiera egin behar da oinez. Arrokak eta hondarra ditu hondartzak, nahiz eta itsasgora denean ia desagertu egiten den. Hondartzak 50 metroko zabalera dauka. Itsasbehera denean, 2.000 m2-ko azalera dauka eta 830 m2-ko azalera itsasgora denean.

Arriskugarritasun txikia dauka, eta uraren kalitatea oso ona da. Urpekaritza praktikatzeko egokia da. Hondartzara joaten den batez besteko jende kopurua ertaina da.

## Kanpo estekak
Bost

**Bosta** (5), halaber **bortza** (Ipar. eta Naf.), lauaren ondoren eta seiaren aurretik doan zenbaki osoa da.

### Etimologia 
Aitzineuskaraz **bortz* Koldo Mitxelenaren ikerketen arabera.
thumb|left|Bost ikasle.

## Frantziako departamendua 
* Alpe Garaiak departamendua (05)

## Erreferentziak 
## Ikus, gainera 
* Bostak (argipena)

## Kanpo estekak
Sei

**Sei** (6) bostaren ondoren eta zazpiaren aurretik doan zenbaki osoa da.

## Frantziako departamendua 
* Itsas Alpeak departamendua (06)

## Kanpo estekak